
KORRALDUS
Narva Linnavalitsuse 13.01.2021 korralduse nr 19-k „Haigushüvitise maksmisest tööandja poolt“ kehtetuks tunnistamine
1. Asjaolud ja menetluse käik

Selleks, et vähendada inimeste haigena tööl käimise riski ja töötajate omavastutust ning seeläbi piirata COVID-19 haiguse levikut muutus ajutiselt haiguslehtede hüvitamise kord alates 01.01.2021. Töötaja omavastutus on esimene haiguspäev, tööandja maksab hüvitist teisest viienda päevani ning haigekassa maksab hüvitist alates kuuendast päevast. Nimetatud haiguspäevade hüvitamise kord kehtib kuni 2021. aasta lõpuni.
Sellest tulenevalt muutub Narva Linnavalitsuse 13.01.2021 korraldus nr 19-k „Haigushüvitise maksmisest tööandja poolt“ ainetuks.
2. Õiguslikud alused

Haldusmenetluse seaduse § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.

 

3. Otsus

Tunnistada kehtetuks Narva Linnavalitsuse 13.01.2021 korraldus nr 19-k „Haigushüvitise maksmisest tööandja poolt“.
4. Rakendussätted

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

